NARIADENIE KOMISIE (ES) č. 1424/2004
zo 6. augusta 2004,
ktoré určuje množstvo banánov disponibilné na dovoz do spoločenstva pre štvrtý štvrťrok 2004 v rámci tarifných kvót A/B a C
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 404/93 z 13. februára 1993 o spoločnej organizácii trhov s banánmi (1), najmä na jeho článok 20,
keďže:
(1)
Nariadenie Komisie (ES) č. 896/2001 (2) určuje pravidlá uplatňovania nariadenia Rady (EHS) č. 404/93 v oblasti dovozného režimu na banány do spoločenstva. Je treba určiť množstvo, ktoré zostáva disponibilné na dovoz pre posledný štvrťrok 2004 v rámci tarifných kvót A/B a C určených v článku 18 nariadenia (EHS) č. 404/93.
(2)
Pre štvrtý štvrťrok 2004 sa má určiť množstvo, ktoré zostáva disponibilné na dovoz pre tarifné kvóty A/B a C s ohľadom na jednej strane na objem tarifných kvót A/B a C určených v článku 18 nariadenia (EHS) č. 404/93 a na druhej strane na vydané dovozné povolenia pre prvé tri štvrťroky 2004. Avšak určovanie disponibilného množstva pre tradičných prevádzkovateľov je dočasne v súlade s uplatňovaním článku 1 nariadenia Komisie (ES) č. 2036/2003 (3) ustanovujúce výnimku z nariadenia (ES) č. 896/2001, pokiaľ ide o stanovenie koeficientov prispôsobenia, ktoré sa majú uplatňovať na referenčné množstvo každého tradičného operátora v rámci colných kvót pri dovoze banánov na rok 2004.
(3)
Toto nariadenie sa musí uplatniť pred začiatkom obdobia na podávanie žiadostí o povolenia pre štvrtý štvrťrok 2004, má preto okamžite nadobudnúť účinnosť.
(4)
Opatrenia určené v tomto nariadení sú v súlade so stanoviskom Riadiaceho výboru pre banány,
PRIJALA TOTO NARIADENIE:
Článok 1
1. Množstvo disponibilné na dovoz v rámci režimu dovozných tarifných kvót na banány pre štvrtý štvrťrok 2004 sa určuje v prílohe tohto nariadenia.
2. Žiadosti o dovozné povolenie podľa tarifných kvót A/B a C pre štvrtý štvrťrok 2004:
a)
ktoré predloží tradičný prevádzkovateľ, sa nemôžu vzťahovať na vyššie množstvo, ako je rozdiel medzi referenčným množstvom, stanoveným podľa článkov 4 a 5 nariadenia (ES) č. 896/2001, a sumou množstiev, na ktoré sa vzťahujú dovozné povolenia vydané na prvé tri štvrťroky 2004;
b)
ktoré predloží netradičný prevádzkovateľ, sa nemôžu vzťahovať na vyššie množstvo, ako je rozdiel medzi ročným množstvom, ktoré mu bolo pridelené a oznámené podľa článku 9 ods. 3 nariadenia (ES) č. 896/2001, a sumou množstiev, na ktoré sa vzťahujú dovozné povolenia vydané na prvé tri štvrťroky 2004.
Aby bola žiadosť prijatá, k žiadosti o dovozné povolenie sa prikladá kópia dovozného povolenia alebo dovozných povolení, ktoré bolo alebo boli vydané prevádzkovateľovi na predchádzajúce štvrťroky 2004.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 6. augusta 2004